2004/331/EY: Komission päätös, tehty 5 päivänä huhtikuuta 2004, yhteisön ulkopuolisista maista tuotavien kasvien ja kasvituotteiden kasvinsuojelutarkastuksessa tarvittavien perusrakenteiden parantamiseksi tarkoitetusta yhteisön rahoitustuesta tietyille jäsenvaltioille (tiedoksiannettu numerolla K(2004) 1225)



Virallinen lehti nro L 105 , 14/04/2004 s. 0035 - 0038



Komission päätös, tehty 5 päivänä huhtikuuta 2004, yhteisön ulkopuolisista maista tuotavien kasvien ja kasvituotteiden kasvinsuojelutarkastuksessa tarvittavien perusrakenteiden parantamiseksi tarkoitetusta yhteisön rahoitustuesta tietyille jäsenvaltioille (tiedoksiannettu numerolla K(2004) 1225) (Ainoastaan tanskan-, saksan-, italian- ja hollanninkieliset tekstit ovat todistusvoimaiset) (2004/331/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien jäsenvaltioihin kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY(1), sellaisena kuin se on viimeksi muutettuna komission direktiivillä 2004/31(2), ja erityisesti sen 13 c artiklan 5 kohdan, sekä katsoo seuraavaa: (1) Direktiivin 2000/29/EY mukaan jäsenvaltioille on myönnettävä yhteisön rahoitustukea yhteisön ulkopuolisista maista tuotavien kasvien ja kasvituotteiden kasvinsuojelutarkastuksessa tarvittavien perusrakenteiden parantamiseksi. (2) Tanska, Saksa, Italia, Alankomaat ja Itävalta ovat kukin ottaneet käyttöön ohjelman parantaakseen yhteisön ulkopuolelta tulevien kasvien ja kasvituotteiden tarkastuksiin tarvittavia perusrakenteita. Ne ovat hakeneet yhteisön rahoitusosuutta näitä ohjelmia varten yhteisön ulkopuolisista maista tuotavien kasvien ja kasvituotteiden kasvinsuojelutarkastuksessa tarvittavien perusrakenteiden parantamiseksi tarkoitetun yhteisön rahoitusosuuden myöntämiseen jäsenvaltioille liittyvien säännösten täytäntöönpanoa koskevista yksityiskohtaisista säännöistä 11 päivänä kesäkuuta 2002 annetun komission asetuksen (EY) N:o 998/2002(3) mukaisesti. (3) Tanskan, Saksan, Italian, Alankomaiden ja Itävallan toimittamien teknisten tietojen perusteella komissio on voinut analysoida tilannetta tarkasti ja kokonaisvaltaisesti. Komissio on laatinut tukikelpoisista tarkastuspaikkojen parantamisohjelmista luettelon, jossa annetaan yksityiskohtaiset tiedot ehdotetusta yhteisön rahoitustuesta kullekin ohjelmalle. Myös pysyvä kasvinsuojelukomitea on tutkinut tiedot. Kaikki luettelossa olevat ohjelmat on hyväksytty yksitellen. Komissio on todennut, että yhteisön rahoitustuen myöntämiselle direktiivissä 2000/29/EY ja asetuksessa (EY) N:o 998/2002 asetetut ehdot ja perusteet täyttyvät. (4) Tästä syystä on aiheellista säätää yhteisön rahoitusosuus kyseisten ohjelmien menojen kattamiseksi. (5) Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään yhteisön rahoitustuen myöntäminen Tanskalle, Saksalle, Italialle, Alankomaille ja Itävallalle niiden tarkastuspaikkojen parantamisohjelmista aiheutuneisiin menoihin. 2 artikla 1. Edellä 1 artiklassa tarkoitetun rahoitustuen kokonaismäärä on 155022 euroa. 2. Yhteisön rahoitustuen enimmäismäärä kunkin kyseisen jäsenvaltion osalta on seuraava: a) 15547 euroa: Tanska; b) 33246 euroa: Saksa; c) 51673 euroa: Italia; d) 40480 euroa: Alankomaat; e) 14076 euroa: Itävalta. 3. Liitteessä vahvistetaan yhteisön rahoitustuen enimmäismäärä kutakin tarkastuspaikkojen parantamisohjelmaa kohti. 3 artikla Liitteessä vahvistettu ohjelmakohtainen yhteisön rahoitustuki maksetaan ainoastaan, kun a) kyseinen jäsenvaltio on antanut komissiolle asianmukaisilla asiakirjoilla todisteet ohjelmassa lueteltujen laitteiden ja/tai välineiden hankinnasta ja/tai parannuksesta; ja b) jäsenvaltio on esittänyt komissiolle yhteisön rahoitustuen maksupyynnön asetuksen (EY) N:o 998/2002 3 artiklan sääntöjen mukaisesti. 4 artikla Tämä päätös on osoitettu Tanskan kuningaskunnalle, Saksan liittotasavallalle, Alankomaiden kuningaskunnalle, Italian tasavallalle ja Itävallan tasavallalle. Tehty Brysselissä 5 päivänä huhtikuuta 2004. Komission puolesta David Byrne Komission jäsen (1) EYVL L 169, 10.7.2000, s. 1. (2) EUVL L 85, 23.3.2004, s. 18. (3) EYVL L 152, 12.6.2002, s. 9. Asetus oikaisu EYVL:ssä L 153, 13.6.2002, s. 18. LIITE TARKASTUSPAIKKOJEN PARANNUSOHJELMAT Ohjelmat ja vastaava yhteisön rahoitusosuus >TAULUKON PAIKKA>